Aarey Forest को लेकर सरकार के सपोर्ट में उतरा ये बॉलीवुड एक्टर, ट्वीट कर कहा- हमारी सरकार गलत फैसला...  
आरे जंगल को लेकर इस बॉलीवुड एक्टर का आया रिएक्शन
सरकार के सपोर्ट में उतरा ये एक्टर
सोशल मीडिया पर वायरल हो रहा है ट्वीट
मुंबई में मेट्रो (Metro) शेड बनाने के लिए आरे जंगल (Aarey Forest) में मौजदू पेड़ों की कटाई को लेकर बॉलीवुड भी दो हिस्सों में बंट गया है. जहां कुछ फिल्मी सितारे सरकार के इस फैसले के सपोर्ट में हैं तो कुछ इसका जमकर विरोध कर रहे हैं. हाल ही में, बॉलीवुड एक्टर और प्रोड्यूसर कमाल आर खान (Kamaal R Khan) ने एक ट्वीट किया है, जो एक बार फिर सुर्खियों में आ गया है. लगभग हर समसामयिक मुद्दों पर अपनी राय पेश करने वाले एक्टर कमाल आर खान इस फैसले में सरकार के सपोर्ट में हैं.
I don't want to be against the government for #AareyForest because our @PMOIndia's government will never ever take any wrong decision. Government knows better than people about it. So we people must support government's decision.
हाल ही में, कमाल आर खान (Kamaal R Khan) ने अपने ट्विटर हैंडल से एक ट्वीट किया. इस ट्वीट में उन्होंने लिखा, ''आरे जंगल (#AareyForest)' को लेकर मैं अपनी सरकार के खिलाफ नहीं होना चाहता. क्योंकि हमारी सरकार कभी कोई गलत फैसला नहीं ले सकती. सरकार को उसके बारे में लोगों से बेहतर पता है. तो हम लोगों को सरकार के इस फैसले का सपोर्ट करना चाहिए.'
कमाल आर खान (Kamaal R Khan) के इस ट्वीट पर लोग खूब रिएक्ट कर रहे हैं. बता दें कमाल आर खान से पहले कई बॉलीवुड सितारे भी देश में विकास के लिए सरकार के इस फैसले का सपोर्ट कर रहे हैं, जिनमें, अमिताभ बच्चन (Amitabh Bachchan) और अक्षय कुमार (Akshay Kumar) जैसे दिग्गज सितारों के नाम शामिल हैं. वहीं एक्ट्रेस श्रद्धा कपूर (Shraddha Kapoor) इस फैसले का शुरू से ही विरोध कर रही हैं.